[pic] | EVROPSKA KOMISIJA |

Bruselj, 19.11.2010

COM(2010) 684 konč.

2010/0332 (NLE)

Predlog

IZVEDBENA UREDBA SVETA

o zaključku protidampinškega postopka v zvezi z uvozom glifosata s poreklom iz Ljudske republike Kitajske

OBRAZLOŽITVENI MEMORANDUM

1. OZADJE PREDLOGA

2. Razlogi za predlog in njegovi cilji

Ta predlog zadeva uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“), v postopku glede uvoza glifosata s poreklom iz Ljudske republike Kitajske.

- Splošno ozadje

Ta predlog je nastal pri izvajanju osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe.

- Obstoječe določbe na področju, na katero se nanaša predlog

Uredba Sveta (ES) št. 1683/2004[1] z dne 24. septembra 2004 o uvedbi dokončne protidampinške dajatve na uvoz glifosata s poreklom iz Ljudske republike Kitajske.

Sklep Komisije št. 383/2009[2] z dne 14. maja 2009 o opustitvi dokončne protidampinške dajatve, uvedene z Uredbo Sveta (ES) št. 1683/2004 na uvoz glifosata s poreklom iz Ljudske republike Kitajske.

Izvedbena uredba Sveta (EU) št. 126/2010[3] z dne 11. februarja 2010 o podaljšanju opustitve dokončne protidampinške dajatve, uvedene z Uredbo (ES) št. 1683/2004 na uvoz glifosata s poreklom iz Ljudske republike Kitajske.

- Usklajenost z drugimi politikami in cilji Unije

Ni relevantno.

3. POSVETOVANJE Z ZAINTERESIRANIMI STRANMI IN OCENA UČINKA

4. Posvetovanje z zainteresiranimi stranmi

Zainteresirane strani, na katere se nanaša postopek, so med preiskavo imele možnost zagovarjati svoje interese v skladu z določbami osnovne uredbe.

- Zbiranje in uporaba izvedenskih mnenj

Zunanje strokovno mnenje ni bilo potrebno.

- Ocena učinka

Ta predlog je posledica izvajanja osnovne uredbe.

Osnovna uredba ne vključuje splošne ocene učinka, pač pa vsebuje izčrpen seznam pogojev, ki jih je treba oceniti.

5. PRAVNI ELEMENTI PREDLOGA

6. Povzetek predlaganih ukrepov

Komisija je 29. septembra 2009 začela pregled zaradi izteka veljavnih protidampinških ukrepov v zvezi z glifosatom s poreklom iz Ljudske republike Kitajske. Evropsko glifosatsko združenje (European Glyphosate Association – EGA) („vlagatelj“) je vložilo zahtevek v imenu proizvajalcev, ki predstavljajo celotno proizvodnjo glifosata v Uniji.

Namen te preiskave je bil ugotoviti, ali bi iztek ukrepov verjetno povzročil nadaljevanje ali ponovitev dampinga in ponovitev škode industriji Unije.

Vlagatelj je med preiskavo uradno umaknil zahtevek za pregled zaradi izteka.

Komisija po navedenem umiku ni opredelila argumentov, da bi lahko interesi Unije upravičili izvajanje preiskave v zvezi s pregledom in zato predlaga, da se preiskava prekine in ukrepi razveljavijo.

Zato se predlaga, da Svet sprejme priloženi predlog Uredbe, ki ga je treba čim prej objaviti v Uradnem listu Evropske unije, vsekakor pa najpozneje do 22. decembra 2010.

- Pravna podlaga

Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.

- Načelo subsidiarnosti

Predlog je v izključni pristojnosti Evropske unije. Načelo subsidiarnosti se zato ne uporablja.

- Načelo sorazmernosti

Predlog je v skladu z načelom sorazmernosti iz naslednjih razlogov:

Oblika ukrepanja je opisana v navedeni osnovni uredbi in ne dopušča odločanja na nacionalni ravni.

Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga ni relevantna.

- Izbira instrumentov

Predlagani instrument: uredba.

Druga sredstva ne bi bila primerna iz naslednjega razloga:

druga sredstva ne bi bila primerna, ker osnovna uredba ne določa drugih možnosti.

7. PRORAČUNSKE POSLEDICE

Predlog ne vpliva na proračun Unije.

2010/0332 (NLE)

Predlog

IZVEDBENA UREDBA SVETA

o zaključku protidampinškega postopka v zvezi z uvozom glifosata s poreklom iz Ljudske republike Kitajske

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[4] („osnovna uredba“) in zlasti člena 9 in člena 11(2) Uredbe,

ob upoštevanju predloga, ki ga je po posvetovanju s svetovalnim odborom predložila Evropska komisija („Komisija“),

ob upoštevanju naslednjega:

8. POSTOPEK

9. Veljavni ukrepi

10. Po preiskavi v zvezi s pregledom, izvedenim v skladu s členom 11(2) osnovne uredbe, je Svet z Uredbo (ES) št. 1683/2004[5] uvedel dokončno protidampinško dajatev na uvoz glifosata s poreklom iz Ljudske republike Kitajske, ki se zdaj uvršča pod oznaki KN ex 2931 00 99 in ex 3808 93 27 („zadevni izdelek“). Ta dajatev je bila razširjena na uvoz glifosata, poslanega iz Malezije (ne glede na to, ali je deklariran kot izdelek s poreklom iz Malezije ali ne), z izjemo glifosata, ki ga proizvaja Crop Protection (M) Sdn. Bhd. ter na uvoz glifosata, poslanega iz Tajvana (ne glede na to, ali je deklariran kot izdelek s poreklom iz Tajvana ali ne), z izjemo glifosata, ki ga proizvaja Sinon Corporation. Stopnja protidampinške dajatve znaša 29,9 %.

11. Komisija je s Sklepom 2009/383/ES[6] opustila dokončno protidampinško dajatev za devetmesečno obdobje z začetkom veljavnosti od 16. maja 2009 dalje. Posledično je Svet z Uredbo 126/2010[7] podaljšal opustitev za obdobje enega leta z začetkom veljavnosti 14. februarja 2010.

12. Zahtevek za pregled

13. Po objavi obvestila o bližnjem izteku[8] protidampinških ukrepov, ki veljajo za uvoz glifosata s poreklom iz Ljudske republike Kitajske, je Komisija 29. junija 2009 prejela zahtevek za pregled v skladu s členom 11(2) osnovne uredbe.

14. Evropsko glifosatsko združenje (European Glyphosate Association – EGA) („vlagatelj“) je vložilo zahtevek v imenu proizvajalcev, ki predstavljajo celotno proizvodnjo glifosata v Uniji.

15. Zahtevek je vseboval prima facie dokaze, da bi se zaradi izteka veljavnosti ukrepov damping in škoda za industrijo Unije verjetno nadaljevala ali ponovila.

16. Začetek

17. Komisija je po posvetovanju s svetovalnim odborom v obvestilu, objavljenem v Uradnem listu Evropske unije[9] , začela protidampinški postopek o uvozu v Evropsko unijo glifosata, trenutno uvrščenega pod oznaki KN ex 2931 00 99 in ex 3808 93 27 s poreklom iz Ljudske republike Kitajske.

18. Komisija je proizvajalce – izvoznike, zadevne uvoznike, predstavnike Ljudske republike Kitajske, reprezentativne uporabnike in proizvajalce Unije uradno obvestila o začetku preiskave v zvezi s pregledom. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.

19. UMIK ZAHTEVKA

20. Vlagatelj je v pismu Komisiji z dne 21. septembra 2010 uradno umaknil svoj zahtevek.

21. V skladu s členom 9(1) in členom 11(2) osnovne uredbe se lahko v primeru umika zahtevka za pregled postopek zaključi, razen če taka zaključitev ne bi bila v interesu Unije.

22. Komisija je menila, da je treba sedanji postopek zaključiti, saj v preiskavi ni bilo ugotovljeno, da to ne bi bilo v interesu Unije. Zainteresirane strani so bile o tem obveščene in so imele možnost predložiti pripombe. Vendar ni prispela nobena pripomba, ki bi lahko spremenila to mnenje.

23. Zato je bilo sklenjeno, da je treba zaključiti postopek pregleda zaradi izteka protidampinških ukrepov v zvezi z uvozom v Unijo glifosata s poreklom iz Ljudske republike Kitajske, veljavne ukrepe pa razveljaviti.

SPREJEL NASLEDNJO UREDBO:

Člen 1

Protidampinški ukrepi na uvoz glifosata, uvrščenega pod oznaki KN ex 2931 00 99 in ex 3808 93 27, s poreklom iz Ljudske republike Kitajske, se razveljavijo, postopek v zvezi s tem uvozom pa se zaključi.

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […],

Za Svet

Predsednik

[1] UL L 303, 30.9.2004, str. 1.

[2] UL L 120, 15.5.2009, str. 20.

[3] UL L 40, 13.2.2010, str. 1.

[4] UL L 343, 22.12.2009, str. 51.

[5] UL L 303, 30.9.2004, str. 1.

[6] UL L 120, 15.5.2009, str. 20.

[7] UL L 40, 13.2.2010, str. 1.

[8] UL C 115, 20.5.2009, str. 19.

[9] UL C 234. 29.9.2009, str. 9.